[{"text_idx": "#000002", "text": "\u201cErakundeen laguntza ezinbestekoa da kirol hau ezagutarazteko eta hazten jarraitzeko\u201d"}, {"text_idx": "#000003", "text": "Bederatzi urte zituela ezagutu zuen Gorka Susperreguik biketriala, eta harrez geroztik ez da bizikletatik jaitsi. Bere kabuz Hondarribiko kai-muturrean entrenatu ohi zuen mutilaren progresioa izugarria izan da azken urteotan. Eraku-tsitako kontzentrazioak eta hobetzeko gaitasunak munduko hoberenen artean egotera eraman dute."}, {"text_idx": "#000004", "text": "\u2013 Bederatzi urterekin eman zenituen lehendabiziko urratsak biketrialaren munduan. Zerk erakarri zuen zure arreta? Kirol berezia iruditu zitzaidan; ohiko kiroletatik harago zegoena. Betidanik gustuko izan ditut gauza berezi eta desberdinak. Hori dela eta, Hondarribian zegoen txapelketa batean kirol hau praktikatzen zuten gazteak ikusi nituenean, berehala jakin nuen biketriala nire kirola zela. \u2013 Zurea diziplina nahiko ezezaguna da gure inguruan. Zenbat kirolarik praktikatzen duzue diziplina hau Bidasoa eskualdean? Nitaz gainera, pare batetan Munduko txapelduna izandako Hondarribiko mutil bat dago. Gainera, 6 eta 14 urte bitarteko 10 bat ume hasi berri dira. Gipuzkoa eta Euskadiko txapelketetan, bestalde, 60 bat pertsona elkartu ohi gara. Ezin gara kexatu, baina oraindik kirol hau praktikatzen duen jende gehiago falta zaigu. \u2013 Astean zehar zenbat denbora eskaintzen diozu biketrialari? Bi edo hiru egunetan entrenatzen saiatzen naiz. Euria egiten duenean zailagoa da bizikletarekin entrenatzea; beraz, gimnasiora edota korrika egitera goaz. Batzuetan, mountain bikeko bizikleta hartu eta mendian txangoren bat antolatzen dugu, sasoi betean egoteko. \u2013 Entrenatzeko leku egokirik ba al duzue? Lehen Hondarribiko kai-muturrean entrenatzen ginen, baina orain dela 3-4 hilabete Irungo Udalari zirkuitu bat egiteko eskatu genion. Ospitalaren ondoan eman ziguten hau egiteko baimena. Gure gurasoek harriak ondo kokatu eta dena ondo antolatu behar izan zuten, baina erraztasunen bat eman ziguten behintzat. \u2013 Irungo Udalak bere harri-koskorra jarri du, baina gainontzeko erakundeen edo laguntzaile pribatuen babesik ba al duzue? Ez, nahiko zokoratuta senti-tzen gara. Nire ustez, erakundeen laguntza ezinbestekoa da kirol hau ezagutzera emateko eta hazten jarraitzeko, bestela zaila ikusten dut. Iazko denboraldian ez nuen babesle bakar bat ere. Bizikleta-denda batek osagarrietan beherapenen bat egiten zidan bakarrik. Aurten, ordea, gehiago mugitu gara eta pare bat laguntza lortu ditugu, baina ez dira nire desplazamenduak eta materiala ordaintzeko adina. \u2013 Hala ere, hasieratik munduko babeslerik onenaren laguntza izan duzu: zure familiarena, ezta? Bai, haien laguntza ezinbestekoa izan da. Nire gurasoek ordaindu dituzte nire desplazamendu guztiak, eta beti hor egon dira, moralki, ni lagundu eta babesteko."}, {"text_idx": "#000005", "text": "\u2013 Zein dira denboraldi honetan lortu nahi dituzun helburuak? Iazko denboraldiko emaitzak berdindu nahiko nituzke; hau da, Espainiako txapeldun, Europako txapeldunorde eta Junior kategorian Munduko 3. geratzea. Hala ere, emaitza horiek hobetzen baditut, askoz hobeto. \u2013 Zein dira etorkizuneko zure erronka nagusiak? Munduko hoberena izatera iristea gustatuko litzaidake, baina urrun ikusten dut oraindik. Hala ere, primeran legoke Munduko txapeldun izendatzea (irribarrez)."}, {"text_idx": "#000006", "text": "Urtebete eskasean, hoberenen artean Bidasoa ibaiko jaitsiera iritsi da beste urte batez Bidasoa Atletiko Taldeak murriztapen aldaketetara egokitzeko gaitasuna erakutsi du"}, {"text_idx": "#000007", "text": "Bidasoa ibaiko jaitsiera iritsi da beste urte batez"}, {"text_idx": "#000012", "text": "Azken bidalketak Real Unio\u0301n klubak euskara sustatzeko plana eratu du Kalean Bai programaren bitartez Zabalik dago Irundarron sariaren irabazlea aukeratzeko herri bozketa Garaipen hirukoitza lortu dute Txingudi Errugbiko gazteek pasa den asteburuan Zazpi agente zibikok gizalegez jokatzeko mezuak hirian barrena ezagutaraziko dituzte ekainaren 11ra arte Real Unio\u0301n Rocak norgehiagoka partidaren lehen zatian ebatzi du"}, {"text_idx": "#000013", "text": "Real Unio\u0301n klubak euskara sustatzeko plana eratu du Kalean Bai programaren bitartez Zabalik dago Irundarron sariaren irabazlea aukeratzeko herri bozketa Garaipen hirukoitza lortu dute Txingudi Errugbiko gazteek pasa den asteburuan Zazpi agente zibikok gizalegez jokatzeko mezuak hirian barrena ezagutaraziko dituzte ekainaren 11ra arte Real Unio\u0301n Rocak norgehiagoka partidaren lehen zatian ebatzi du"}, {"text_idx": "#000014", "text": "KategoriakArgazki-erreportajeaBerriakBertatik BertaraBertsoakBeti GazteElkarrizketaErreportajeakHezkuntzaInformazioaIrun atzo Irun gaurKirolakKolaborazioaKulturaLABURREANPublierreportajea"}, {"text_idx": "#000015", "text": "Argazki-erreportajeaBerriakBertatik BertaraBertsoakBeti GazteElkarrizketaErreportajeakHezkuntzaInformazioaIrun atzo Irun gaurKirolakKolaborazioaKulturaLABURREANPublierreportajea"}, {"text_idx": "#000016", "text": "Erakunde hauek Irunero diruz laguntzen dute:"}, {"text_idx": "#000022", "text": "Non lortuIrungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}, {"text_idx": "#000023", "text": "Irungo auzoetan eta hiriguneko hainbat lekutan; tabernak, udal bulegoak ... baita hiriko ikastetxe guztietan ere."}]